Þeir einstaklingar sem handteknir voru í gær í tengslum við rannsókn á Samherjaskjölunum og spillingu er tengist úthlutun aflaheimilda í Namibíu eiga yfir höfði sér ákæru fyrir skipulagða glæpastarfsemi . Þetta kemur fram í fréttatilkynningu frá spillingarlögreglunni þar í landi í dag . Fram kom í fréttum fyrr í dag að sexmenningarnir Sacky Shanghala , Bernard Esau , James Hatuikulipi , Ricardo Gustavo , Tamson Hatuikulipi og Pius Mwatulelo hefðu mætt fyrir rétt en þeir voru eins og áður segir handteknir í gær . Eins og fram hefur komið í fréttum þá voru sexmenningarnir handteknir í tengslum við rannsókn á Samherjaskjölunum og spillingu er tengist úthlutun aflaheimilda í Namibíu . Samkvæmt fréttamiðli þar í landi , The Namibian , var máli þeirra frestað þangað til á morgun vegna umsóknar um lausn gegn tryggingu . Þeir munu sitja áfram í varðhaldi á meðan . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .